**АГРАРЕН УНИВЕРСИТЕТ – ПЛОВДИВ**

**Научно-изследователски център**

Информационен лист

за научните проекти, финансирани целево от държавния бюджет

1. Тема на проекта

Обогатяване на сортимента от зеленчукови култури чрез агробиологична и екологична оценка на нови генотипи и образци

2. Научен колектив

Ръководител: Проф. д-р Николай Панайотов

Оперативен ръководител: Доц. д-р Димка Хайтова

Членове: Гл. Ас. д-р Николина Шопова

 Доц. д-р Калинка Кузмова

 Проф. д-р Дорота Ядчак – Западнопомерански университет, Шчечин, Полша

 Доц. д-р Нася Темелкова – ИЗК „Марица”

 Доц. д-р Величка Тодорова - ИЗК „Марица”

 Гл. ас. д-р Надежда Петкова – УХТ, Пловдив

 Доц. д-р Петя Иванова – ИИРХ- Пловдив

 Студент Теодора Ангелова ЛГФ

 Студент Камелия Георгиева ЛГФ

 Студент Красимира Митева , ЛГФ

 Студент Таня Ванчева, ЛГФ

3. Цел и задачи на проекта:Основната цел на проучването е да се извърши сравнителна оценка на нови линии и образци зеленчукови култури с оглед обогатяване на сортимента с генотипи с повишен потенциал на продуктивност и качество, съобразно с настоящата климатична среда, с оглед удължаване на периода за предлагане на свежа продукция и във връзка със здравословното и рационално хранене.

В тази връзка предстои да се разработят следните основни задачи:

1. Постоянно увеличаване на броя на изпитваните на генотипи и форми.
2. Оценка на климатичните промени в района на Пловдив и на агрометеорологичните условия през периода на изследването по междуфазни периоди за характеризиране на темпа на развитие и продуктивните качества на изследваните генотипове зеленчукови култури.
3. Проследяване на фенологичното развитие на отделните видове, включени в проучването.
4. Извършване на цялостна морфометрична оценка и проследяване на генеративното развитие на изпитваните генотипи и съпоставянето й с данните за климатичната средата.
5. Оценка на продуктивността и периодите на постъпване на продукцията.
6. Анализиране на химичния състав и оценка на хранителната и биологичната стойност на продукцията.

4. Основни резултати:

През трите години на провеждане на проучванията съгласно целта и набелязаните задачи в настоящия научно-изследователки проект са изведени полски опити и са извършени фенологични наблюдения, морфологични измервания и химични анализи и е установена продуктивността на различни генотипи пипер, физалис, тикви и бакла с оглед на оценка, изготвяне на характеристика и проследяване на стабилизирането на признаците. По направените оценки на развитието и продуктивността на 22 сорта и генотипи от пипер, с произход от 9 страни, се очертават 6 перспективни образци с насока за използването им за обогатяване на генетичния материал в селекционните програми, както и за прилагането им в практиката. Предложен е от колектв за сортоизпитване пред ИАСАС един сорт пипер „Садовски ратунд”. Установени са различия в адаптивността и пластичността на български и полски сортове пипер, отглеждани в условията на двете страни, като превест се наблюдава при сортовете селекционирани в България и по-голяма продуктивност са покзали всички сортове при отглеждането им в нашата страна. Проучени са генотипи физалис с различен произход оглед определяне на най-подходящите за нашите условия, а така също и за включването им в селекцията, като два от тях са определени като перспективни. Оценени са по развитие и продуктивност различни сортове тикви и са посочени и се посочват два, като най-подходящи за отглеждане при условията на България. Проучени са 4 различни генотипа бакла.